Ամբիոնի դասախոսների աջակցությամբ ուսանողները մասնակցում են տարբեր ուսանողական գիտաժողովների և մրցույթների: Մասնավորապես նշենք, որ շուրջ տասը տարի շարունակ ԵՊՀ միջազգային հարաբերությունների, տնտեսագիտության և ժուռնալիստիկայի ֆակուլտետների ուսանողները գրավում են առաջին տեղը Անգլախոսների միության (ESU - English Speaking Union) մրցույթներում և արժանանում պատվոգրերի ու մրցանակների ՄԱԿ-ի հայաստանյան գրասենյակի կողմից կազմակերպված միջոցառումներում: